ওয়েব ডেস্ক: ট্যাংরায় তৃণমূলের গোষ্ঠী সংঘর্ষের ঘটনায় ৯ জনকে গ্রেফতার করল পুলিস। এদের মধ্যে ৩ জনের নাম রয়েছে  এফআইআরে। এখনও গ্রেফতার হয়নি ২ মূল অভিযুক্ত।  গতকাল সকালে তৃণমূলের দুই গোষ্ঠীর মধ্যে সংঘর্ষের জেরে উত্তপ্ত হয়ে ওঠে ট্যাংরার বৈশিলি মোড়।  সংঘর্ষে জড়িয়ে পড়ে অলোক খাটুয়া ও প্রদীপ গুহ নামে এলাকার দুই নেতার অনুগামীরা। দিনেদুপুরে ওসির সামনেই চলে বেপোরোয়া ইটবৃষ্টি, বোমা, গুলি। দুঘণ্টা ধরে অগ্নিগর্ভ হয়ে থাকে এলাকা। প্রাণে বাঁচতে ছাতার দোকানে লুকিয়ে পড়েন পুলিসকর্মীরা। আহত হন পাঁচজন পুলিসকর্মী। এদিকে এই ঘটনায় দলের কলকাতা জেলা কমিটির কাছে রিপোর্ট তলব করেছেন তৃণমূলের মহাসচিব পার্থ চট্টোপাধ্যায়। কলকাতা জেলা কমিটির নেতৃত্বে রয়েছেন শোভন চট্টোপাধ্যায় এবং ওই এলাকার দায়িত্বে রয়েছেন সুদীপ বন্দ্যোপাধ্যায়। তাঁদের কাছেই রিপোর্ট তলব করা হয়েছে।